Fra barnestjerne til «Dirty Dancing»
ARTIKKELEN ER OVER TRE ÅR GAMMEL Abigail Breslin har blitt 19 år, og Variety melder at hun har sikret seg rollen i TV-filmen «Dirty Dancing», basert på filmklassikeren fra 1987. I filmmusikalen var det nå avdøde Patrick Swayze og Jennifer Grey (55) som dampet opp lerretet. Breslin skal nå fylle Greys sko, men hvem som skal spille den mannlige hovedrollen, er ennå ikke kjent. Lest denne? «Dirty Dancing»-stjernen vant «Skal vi danse» i USA Breslin var bare åtte år da hun debuterte som skuespiller i « Signs» – og bare ti år da hun i 2007 ble nominert til Oscar for beste kvinnelige birolle i « Little Miss Sunshine». Hun har siden spilt i filmer som «My Sister's Keeper» og « Helt sikkert, kanskje». I tillegg har hun en lang rekke TV-serier på merittlisten, deriblant «Ghost Whisperer» og «Grey's Anatomy». For tiden er hun aktuell på amerikanske TV-skjermer i skrekk-komiserien «Scream Queens» – samtidig som hun nylig lanserte biografien sin, «This May Sound Crazy». Kjenner du igjen barnestjernen? Nesten helt ugjenkjennelig Jessica Sharzer (kjent for «American Horror Story» og «The L Word») skal skrive manuset til «Dirty Dancing»-TV-filmen, mens Wayne Blair («The Sapphires» og «Septembers of Shiraz») skal ha regien. Allison Shearmur, Eleanor Bergstein, Adam Anders og Judy Cairo er produsenter, og «Glee»-koreograf Andy Blankenbuehler står for nettopp koreografien. Filmen skal vises på ABC.Selv om hun har minglet med stjerneeliten nesten hele livet, innrømmer Breslin at hun fortsatt blir «starstruck» i møte med enkelte kjendiser. – Det verste var da jeg traff Zac Efron (kjent fra blant annet «High School Musical», red anm.). Da gråt jeg. Tårene sprutet, betrodde stjernen til Cosmopolitan tidligere i år. – Vi skulle legge stemme på noe, og jeg så ikke bra ut, fordi jeg nettopp hadde trent. Så sto han bare der og sa «Hei, Abigail». Jeg skrek og løp inn på badet. Der ble jeg i en time – helt til han hadde gått, forteller Breslin – som også falt i staver da hun møtte en av frierne i «Ungkaren» i en matbutikk. – Jeg er den slitsomme «starstruck» personen som du aldri vil ha hengende rundt. Se utvalgt filmografi for Abigail Breslin
Husker du Abigail Breslin, tiåringen som ble nominert til Oscar? Vel, det har gått ni år – og hun er klar for en ikonisk rolle.